**DOLOČANJE ALG S POMOČJO DIHOTOMNEGA KLJUČA**

1. UVOD

Določanje rastlinskih in živalskih vrst je precej mukotrpen posel. Obstajajo različni ključi za višje rastline, v Slovenije je »Mala flora Slovenije (A. Martinčič, T. Wraber), Tehniška založba Slovenije 1999«.

Ključ, ki ga bomo uporabili je prirejen za določen vzorec alg in bi bil v naravi neuporaben.

2. NAMEN

Spoznati nekaj vrst mikroskopskih sladkovodnih alg. Seznaniti se s principom uporabe dihotomnega ključa za določanje vrst.

3. METODA DELA

V epruvetah so bili posamezni vzorci alg. Vsak vzorec smo pregledali pod mikroskopom in s pomočjo prirejenega dihotomnega ključa skušali ugotoviti vrsto oziroma rod alge.

4. REZULTATI

Določili smo pet vrst (rodov) alg. Točneje štiri vrste alg in eno vrsto modro-zelenih cepljivk.

*Cosmarium*

*400X*

*Pediastrum*

*400X*

*Anabaena*

*400X*

*Ankistrodesmus falkatus*

*400X*

*Spirogyra*

*100X*

5. ZAKLJUČEK IN DISKUSIJA

S pomočjo dihotomnega ključa smo določili sledeče vrste oziroma rodove:

- iz debla zelenih alg: rod Pediastrum in vrsto Ankistrodesmus falkatus, ter rod Cosmarium in rod Spirogyra.

- določili smo tudi rod iz kraljestva cepljivk, debla modro-zelenih cepljivk in sicer je ta rod Anabaena sp.

Presenetljive so »filigramsko« izdelane nekatere alge, kot na primer Pediastrum. Ugotovili smo, da ni čudno, da so modro-zelene cepljivke včasih uvrščali k algam, ker bi jih tudi mi uvrstili k algam, saj so jim zelo podobne.